Cuneiform Tablet Kt 94/k 1129 (AKT 6b 489)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB a-lá-ḫi-im DUMU e-lá-lí KIŠIB en-nam-a-šur DUMU en-na-sú-in KIŠIB dan-a-šur DUMU šál-mì-ḫi-im KIŠIB pu-šu-ki-in DUMU sú-e-a šu-ma a-šur-ta-ak-lá-ku na-ru-qám a-na en-nam-a-šur i-tí-dí-in i-na 1 GÚ 2 ma-na KÙ.BABBAR ša ṭup-pì-šu ḫa-ar-mì-im ša en-nam-a-šur 2 ma-na KÙ.BABBAR i-lá-qé-ma 3 ma-na KÙ.GI iš-tí um-me-a-ni-šu šu-mì pu-šu-ki-in i-lá-pá-at šu-ma a-šur-ta-ak-lá-ku qá-sú im-ta-ḫa-aṣ <gap>-20 ma-na KÙ.BABBAR ki-ma 10 ma-na KÙ.GI iš-tù ḫa-muš-tim ša i-dí-a-šur ù i-ku-nim a-na 46 ḫa-am-ša-tim pu-šu-ki-in a-na en-nam-a-šur i-da-an-ma na-ru-uq en-nam-a-šur a-li ṭá-bu-šu-ni pu-šu-ki-in ú-šé-ra-áb šu-ma pu-šu-ki-in na-ru-qám a-na en-nam-a-šur lá i-tí-dí-in 10 ma-na KÙ.BABBAR ṣa-ru-pá-am pu-šu-ki-in a-na en-nam-a-šur i-ša-qal šu-ma en-nam-a-šur qá-tám im-ta-ḫa-aṣ 10 ma-na KÙ.BABBAR ṣa-ru-pá-am a-na pu-šu-ki-in i-ša-qal ta-aḫ-sí-is-tum a-ni-tum me-ḫi-ir ṭup-pì-im ḫa-ar-mì-im ša ku-nu-uk pu-šu-ki-in